
[bookmark: Start]בתוקף סמכותי לפי סעיפים 2(ב), 41ד ו-42 לחוק הפיקוח על שירותים פיננסיים (ביטוח), התשמ"א-1981, ולאחר התייעצות עם הוועדה המייעצת לעניין סעיף 2(ב), להלן הוראותיי:

1. כללי
חוזר זה נועד להטמיע את הוראות סעיפים 3 ו-4[footnoteRef:1] בחוזר גופים מוסדיים 2006-1-14 "תפקידי אקטואר ממונה ומנהל סיכונים של מבטח, ומארג היחסים שלהם עם בעלי תפקידים אחרים" (03.10.2006) (להלן: "חוזר אקטואר") בהוראות החוזר המאוחד. החוזר המאוחד משלב את הוראות הממונה לתוך חוזר אחד, בו מסודרות ההוראות בצורה מרוכזת ומובנית אשר נועדה להקל על ההתמצאות בהוראות ועל יישומן.  [1:  סעיפים 1 ו-2 הם סעיפים כלליים וסעיפים 5 ו-6 בוטלו ושולבו בהוראות פרק 10 בחלק 1 של שער 5 להוראות החוזר המאוחד.] 

במסגרת זו, נעשה גם תיקון בסעיף 6(2) לחוזר אקטואר על מנת להבהיר, בהתאם להוראה המצויה כיום בנספח 5.4.1.23 לפרק 1 בחלק 4 של שער 5 לעניין "דין וחשבון לציבור", כי הצהרה חתומה של האקטואר הממונה תצורף גם לדוחות הכספיים הרבעוניים של קרן הפנסיה (ולא רק לדוחותיה השנתיים). 
כמו כן, נוספה לחוזר האקטואר הוראה בסעיף 7 "הבסיס לתמחור", המבהירה כי נספח והצהרת אקטואר (להלן: "המסמכים") המוגשים במסגרת הנהגת תכניות ביטוח ותקנון קופת גמל, ייחתמו על-ידי האקטואר הממונה. נוכח חשיבותם של מסמכים אלה, הוראה זו נועדה להבטיח כי הם ייחתמו על-ידי אקטואר בעל ניסיון והכשרה מתאימים. כמו כן, קיימת חשיבות לכך שהאקטואר הממונה, החותם על עתודות הביטוח במסגרת הצהרת האקטואר בדוחות הכספיים, יכיר ויחתום גם על מסמכים אלה, שמתייחסים להיבטים תמחוריים, נוכח ההשפעה של תמחור המוצרים על העתודות הנדרשות בגוף המוסדי. 
על מנת למנוע אי בהירות, הוראה זו קיבלה ביטוי גם בתיקון מקביל לחוזר גופים מוסדיים "הנהגת תכניות ביטוח ותקנות קופת גמל".
2. תיקון החוזר המאוחד
בחלק 1 לשער 5 של החוזר המאוחד, יבוא פרק 9 שכותרתו "אקטואר ממונה", המצורף כנספח א' לחוזר זה. השינויים ביחס לחוזר אקטואר מסומנים בתיקוני מהדורה.
כמו כן, מצורף נוסח סופי של הפרק בנספח ב'. 

3. תחולה
הוראות חוזר זה יחולו על כל הגופים המוסדיים.

4. תחילה
תחילתו של חוזר זה ביום פרסומו.

5. ביטול תקפות
חוזר גופים מוסדיים 2006-1-14 "תפקידי אקטואר ממונה ומנהל סיכונים של מבטח, ומארג היחסים שלהם עם בעלי תפקידים אחרים" (03.10.2006) - בטל.

